钦定古今图书集成/明伦汇编/氏族典/第006卷 > 《郑樵通志二》 > 别族第七
## 钦定古今图书集成/明伦汇编/氏族典/第006卷 > 《郑樵通志二》 > 别族第七

鲁季氏自季孙行父以至季孙彊，大宗也，故称季孙，
如季公鸟、季子差、季寤之类。但称“季”者，所以别支庶，
叔氏之大宗亦称叔孙，其支庶称叔仲氏，又曰“仲壬、
孟丙”亦是也。

仲氏之大宗，亦称仲孙氏，其支庶则称南宫氏、南氏、
子服氏。

臧氏之大宗称“臧氏。”至于臧会氏、臧文氏，皆支庶之
别，系其所自出之祖。

傅馀氏者，傅氏馀子之族也。

《韩馀氏》，韩氏、馀子之族也。

《褐馀氏》、褐冠氏，馀子之族也。

成汤之后为殷氏，又有北殷氏。

后稷之后为周氏，又有西周氏，又有“周生氏。”

斟氏之族见于当时者，一曰斟，二曰斟𬩽，三曰斟灌，
四曰斟弋，五曰介斟。

荀氏之族见于后世者，有田氏，有程氏，有辅氏，有智
氏。

田氏之族见于后世者，有第二，有第五，有第八。
颛臾之族三：有颛臾，有去臾为颛，有去颛为臾。
密须之族三：有密须，有去须为密，有去密为须。
葛氏居于诸邑者为诸葛。

里氏居于相城者为“相里。”